་རྣལ་འབྱོར་ཉམས་སུ་བླང་བར་བྱ། །འཁོར་
འདས་ཆོས་ཀུན་མི་དམིགས་སྟོང་པའི་ངང་། །རྡོ་རྗེའི་ས་གཞིར་ར་བ་དྲྭ་གུར་དང་། །
བླ་བྲེ་མེ་དཔུང་འབར་བའི་སྲུང་འཁོར་ནང༌། །རིན་ཆེན་ཟུར་བརྒྱད་གཞལ་ཡས་
ཁང་གི་དབུས། །(༤༩བ)པདྨ་ཉི་ཟླ་རུ་དྲ་བརྩེགས་པའི་སྟེང༌། །བདག་ཉིད་དབང་
ཐ་
129

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། : ༼བ༽
:
།
ཆེན་རྟ་མགྲིན་སྐུ་མདོག་དམར། །ཕྱག་གཡས་རྡོ་རྗེས་མཚན་པའི་གྲི་གུག་འཕྱར།
གཡོན་པ་ཐོད་ཁྲག་འཛིན་པས་ཡུམ་ལ་འཁྱུད། །དབུ་གཙུག་རྟ་མགོ་ལྗང་ཁུས་རྟ་
སྐད་འཚེར། །དུར་ཁྲོད་ཆས་བརྒྱད་རུས་རྒྱན་སྦྲུལ་གྱིས་སྤྲས། །ཞབས་གཉིས་གཡས་
བསྐུམས་གཡོན་བརྐྱངས་དོར་སྟབས་བཞུགས། །པང་དུ་ཕག་མོ་དམར་མོ་གྲི་ཐོད་
འཛིན། །ཡབ་ཀྱི་མགུལ་འཁྱུད་དུར་ཁྲོད་རུས་པས་བརྒྱན། །སྤྱི་བོའི་གཙུག་ནས་ཕག་
སྐད་ངུར་སྒྲ་སྒྲོག །ཞབས་གཡོན་ཡབ་འཁྱུད་གཡས་པ་གདན་ལ་བརྐྱངས། །ཡེ་ཤེས་
མེ་དཔུང་འབར་བའི་ཀློང་ན་བཞུགས། །སྤྱི་གཙུག་པད་སྡོང་ཉི་ཟླ་བརྩེགས་པའི་
སྟེང་། །རང་གི་དྲིན་ཅན་རྩ་བའི་བླ་མ་དང་། །གཉིས་མེད་མ་ཧཱ་གུ་རུ་པདྨ་འབྱུང་། །
སྐུ་མདོག་དཀར་དམར་གཟི་འོད་རབ་འབར་བ། །གདུག་པ་འདུལ་ཕྱིར་ཅུང་ཟད་
ཁྲོ་ཉམས་ཅན། །ཕྱག་གཡས་གསེར་གྱི་རྡོ་རྗེ་ཐུགས་ཀར་འཛིན། །གཡོན་པ་བདུད་
རྩིས་གང་བའི་ཀ་པཱ་ལ། །ཁ་ཊཱཾ་རྩེ་གསུམ་སྐུ་ཡི་གཡོན་ཕྱོགས་བརྟེན། །སྔགས་པའི་
ཆ་ལུགས་མཐིང་ནག་གསང་གོས་ཅན། །རབ་བྱུང་ན་བཟའ་ཆོས་གོས་པ་ཏྲ་རིས།
རྒྱལ་པོའི་ཆ་བྱད་ཟབ་ཆེན་བེར་སྨུག་གསོལ། །ཤ་བའི་མཉེན་ཞུ་པདྨའི་འདབ་ལྡན་
ལ། །རྒོད་སྒྲོ་དར་སྣ་རྡོ་རྗེ་ཉི་ཟླས་སྤྲས། །ཞབས་གཉིས་མི་ཕྱེད་རྡོ་རྗེའི་སྐྱིལ་མོ་
ཀྲུང༌། །གཡས་ན་མནྡ་ར་བ་མཁའ་འགྲོའི་ཚུལ། །དཀར་མཛེས་བཅུ་དྲུག་ལོན་པ་
སྒེག་མོའི་གཟུགས། །དབུ་སྐྲ་ཐོར་ཚུགས་རིན་ཆེན་པྲོག་ཞུ་གྱོན། །རྣ་ཆ་མགུལ་རྒྱན་
གདུ་བུ་དོ་ཤལ་འཕྱང༌། །འཇམ་མཉེན་དར་གྱི་སྟོད་གཡོགས་སྨད་ཤམ་མཛེས། །
གཡོན་པ་བདུད་རྩིས་གང་བའི་ཀ་པཱ་ལ། །གཡས་པ་མཐེབ་སྲིན་ཕུད་གཏོར་ཕྱག་
རྒྱ་ཅན། །གཡོན་ན་ཇོ་མོ་མཁར་ཆེན་བཟའ་འཚོ་རྒྱལ། །མཐོན་མཐིང་དབུ་སྐྲའི་
ཐོར་ཅོག་ལྟག་པར་བཅིངས། །མུ་ཏིག་(༥༠ན)གཡུ་ཚོམ་ཕྲ་ཡིས་སྤྲས་པའི་ཐོད། །རིན་
ཆེན་གསེར་གྱི་ཐུར་མས་རྣམ་པར་སྤྲས། །ནོར་བུའི་རྣ་རྒྱན་དཀར་དམར་རིན་ཆེན་
ཤལ། །འཇའ་ཚོན་ལྟ་བུར་བཀྲ་བའི་ན་བཟས་མཛེས། །བདུད་རྩིས་གང་བའི་དངུལ་
དཀར་སྣོད་བཟང་འཛིན། །སྟེང་ན་ཀུན་བཟང་རིགས་ལྔ་རྡོ་རྗེ་སེམས། །དགའ་རབ་
130

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུརྵ་འདྲེན། ༼༡༥༽
རྡོ་རྗེ་རིགས་གསུམ་སྤྲུལ་པའི་སྐུ། །རྒྱལ་པོ་ཛ་དང་ཆོས་རྒྱལ་འབྱོར་པའི་དབང་། །ཤྲཱི་
སིདྷ་བི་མཱ་ལ་མི་ཏྲ། །དགོངས་བརྒྱུད་བརྡ་བརྒྱུད་རིགས་འཛིན་སྤྲིན་ལྟར་གཏིབས། །
ཐུགས་དང་ཕྱོགས་བཞིར་བུདྡྷ་བཛྲ་དང༌། །རཏྣ་པདྨ་ཀརྨ་ཐོད་ཕྲེང་རྩལ། །རིན་
ཆེན་རུས་པ་དཔའ་བོའི་རྒྱན་གྱིས་སྤྲས། །རང་སྣང་རིགས་ཀྱི་ཡུམ་དང་མཉམ་པར་
སྦྱོར། །དེ་ཡི་ཕྱི་རིམ་པདྨ་འདབ་བརྒྱད་ལ། །པདྨ་འབྱུང་གནས་པདྨ་སཾ་བྷ་ཝ། །བློ་
ལྡན་མཆོག་སྲེད་པདྨ་རྒྱལ་པོ་དང༌། །ཉི་མ་འོད་ཟེར་ཤཱཀྱ་སེང་གེའི་ཞབས། །སེང་
གེ་སྒྲ་སྒྲོག་རྡོ་རྗེ་གྲོ་བོ་ལོད། །དེའི་ཕྱི་འདབ་བརྒྱད་སྟེང་ལ་ཧཱུཾ་ཀ་ར། །དྷ་ན་སཾ་སྐྲྀ་
འཇམ་དཔལ་བཤེས་གཉེན་དཔལ། །རྡོ་རྗེ་ཆོས་དང་ནཱ་གཱ་རྫུ་ནའི་ཞབས། །རིཾ་བུ་
གུ་ཧྱ་ཙདྲྭ་པྲ་ཧ་སྟི། །ཤིནྟཾ་གརྦ་རྒྱ་གར་རིགས་འཛིན་བརྒྱད། །དེའི་ཕྱི་འདབ་མར་
གནུབས་བན་ནམ་མཁའི་སྙིང༌། །འབྲོག་མི་དཔལ་ཡེ་གནུབས་ཆེན་སངས་རྒྱས་
དང༌། །ཁྲི་སྲོང་ལྡེའུ་བཙན་ངན་ལམ་རྒྱལ་བ་མཆོག །རླངས་ཆེན་དཔལ་སེང་ཇོ་
མོ་མཁར་ཆེན་བཟའ། །ལོ་ཆེན་བཻ་རོ་བོད་ཀྱི་གྲུབ་ཆེན་བརྒྱད། །དེ་ཡི་ཕྱི་རིམ་པད་
འདབ་བཅོ་བརྒྱད་ལ། །གཡུ་སྒྲ་སྙིང་པོ་ཛྙཱ་ན་ཀུ་མཱ་ར། །རྡོ་རྗེ་བདུད་འཇོམས་སྔགས་
པ་ཡེ་ཤེས་དབྱངས། །ལྷ་དཔལ་རྣམ་སྣང་ཡེ་ཤེས་དཔལ་དབང་ཕྱུག །ལྡན་མ་རྩེ་
མང་སྐ་བ་དཔལ་བརྩེགས་ཞབས། །ཤུད་བུ་དཔལ་སེང་རྒྱལ་བའི་བློ་གྲོས་དང༌། །
ཁྱེའུ་ཆུང་ལོ་དྲན་པ་ནམ་མཁའི་མཚན། །འོ་བྲན་དབང་ཕྱུག་རྨ་ཐོག་རིན་པོ་ཆེ། །ལྷ་
ལུང་དཔལ་རྡོར་ལང་འགྲོ་དཀོན་མཆོག་འབྱུང༌། །རྒྱལ་བ་བྱང་ཆུབ་རྗེ་(༥༠བ)འབངས་
ཉི་ཤུ་ལྔ། །དེའི་ཕྱིར་འདབ་མར་ཉང་རལ་ཆོས་ཀྱི་དབང་། །རྒོད་ཀྱི་ལྡེམ་ཕྲུ་ཡར་
རྗེ་ཨྱོན་གླིང་། །ཚེ་བརྟན་རྒྱལ་མཚན་གླིང་པ་བཅུ་གཅིག་དང༌། །དྲི་མེད་རྣམ་
གསུམ་པདྨ་དབང་རྒྱལ་མཆེད། །གནམ་ལྕགས་མེ་འབར་བཀྲ་ཤིས་སྟོབས་རྒྱལ་སོགས། །
སྤྲུལ་པའི་གཏེར་སྟོན་བརྒྱ་དང་རྩ་བརྒྱད་ཀྱིས། །ཉེར་མཚོན་གང་ཟག་སྙན་བརྒྱུད་
བླ་མའི་ཚོགས། །འོག་ཏུ་སྒྲུབ་སྡེ་ཆེན་པོ་བརྒྱད་ཀྱི་ལྷ། མཁའ་འགྲོ་ཆོས་སྐྱོང་ནོར་
ལྷ་གཏེར་སྲུང་ཚོགས། །ཕྱོགས་བཅུར་གིང་ཆེན་ཕོ་ཉས་བདུད་དཔུང་སྐྲོད། །དེ་ལྟར་
131

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
གསལ་བའི་ཐུགས་ཀའི་ཧཱུཾ་ཡིག་ལས། །འོད་འཕྲོས་པདྨ་འོད་ཀྱི་གཞལ་ཡས་ནས། །
རྩ་གསུམ་ལྷ་ཚོགས་བཛྲ་ས་མཱ་ཛཿ །དམ་ཚིག་པ་དང་གཉིས་སུ་མེད་པར་གྱུར། །
སྔོན་གྱི་བསྐལ་པའི་དང་པོ་ལ། །ཞེས་སོགས་ཚིག་བདུན་གསོལ་འདེབས་བདུན་ནམ་
གསུམ་གང་རུང་བརྗོད། བླ་མ་ཡི་དམ་མཁའ་འགྲོའི་སྤྱན་སྔ་རུ། །རིན་ཆེན་སྣོད་དུ་
གཏམས་པའི་མཆོད་ཡོན་དང༌།
།ཆུ་དང་ཐང་སྐྱེས་མེ་ཏོག་སྣ་ཚོགས་པ། །ཙནྡན་
།ཉི་ཟླ་ནོར་བུ་རྩི་མར་སྒྲོན་མེ་སྦར། །ཐུགས་
།ཕུན་ཚོགས་རོ་བརྒྱ་བདའ་བའི་བཟའ་བཅའ་
སྨན་སྤོས་སྦྱར་བའི་དུད་སྤྲིན་འཁྲིགས།
ཀར་བྱུག་པ་དྲི་ཡི་ཆུ་རྒྱུན་སྦྲེང༌།
239 9 J19
་ ་
ཟ
བཏུང༌། །རྒྱུད་མངས་གླིང་བུ་སིལ་སྙན་རོལ་མོ་ལྡིར། །རྩ་བརྒྱད་ཡན་ལག་སྟོང་
ལས་སྦྱར་བའི་སྨན། །ཤ་ལྔ་བདུད་རྩི་ལྔ་ལྡན་བ་ལིཾ་ཏ། །བསྒྲལ་དང་རང་བྱུང་རཀྟའི་
རྦ་ཀློང་འཁྲུག །འདོད་ཡོན་ལྔ་ལྡན་ཚོགས་མཆོད་དམ་པ་ཡིས། །རྩ་བརྒྱུད་བླ་མའི་
ཚོགས་ཀྱི་ཐུགས་དམ་བསྐང་། །ཡི་དམ་རྒྱལ་བ་ཞི་ཁྲོའི་ཐུགས་དམ་བསྐང་། །མཁའ་
འགྲོ་དམ་ཅན་སྲུང་མའི་ཐུགས་དམ་བསྐང་། །ཉམས་ཆགས་སོར་ཆུད་མཐུན་པའི་
དངོས་གྲུབ་སྩོལ། །མཚོ་སྐྱེས་མཛེས་སྐུ་མཚན་དང་དཔེ་བྱད་ལྡན། །དྲུག་ཅུའི་གསུང་
གིས་གདུལ་བྱའི་རེ་བ་སྐོང༌། །ཆགས་ཐོགས་མེད་ཐུགས་ཤེས་བྱ་ཀུན་མཁྱེན་པ། །
ཨྱོན་སངས་རྒྱས་གཉིས་པར་གསོལ་(༥༡ན)བ་འདེབས། །ཟབ་པ་གཏེར་དང་རྣམ་དག་
བཀའ་མའི་རྒྱུན། །ཆད་མེད་སྩོལ་བའི་བརྒྱུད་པ་དྲུག་ལྡན་གྱི། །རྒྱ་བོད་མཁས་དང་
གྲུབ་པའི་རིག་པ་འཛིན། །རིན་ཆེན་འཕྲེང་ལྟར་བྱོན་ལ་གསོལ་བ་འདེབས། །ཁྱད་
པར་ཁྱོད་སྐུ་མིག་གི་བདུད་རྩིར་གྱུར། །ཐེག་མཆོག་ཆོས་སྒྲ་རྣ་བའི་དབང་པོར་བཏབ། །
རྨད་བྱུང་ཐུགས་རྗེས་ཐང་ལྷོད་མེད་འཛིན་པའི། །དྲིན་ཅན་རྩ་བའི་བླ་མར་གསོལ྾། །
དཔལ་ལྡན་ཀུན་བཟང་ཁྲག་འཐུང་ཧེ་རུ་ཀའི། །རྣམ་པར་རོལ་ནས་བདུད་སྡེའི་སྙིང་
ག་ལ། །རྔམ་པའི་གར་བསྒྱུར་སྒྲུབ་སྡེ་བརྒྱད་ཀྱི་ལྷ། །མཁའ་འགྲོ་སྲུང་མར་བཅས་
ལ་གསོལ྾། །ལེའུ་བདུན་མ་སོགས་གསོལ་འདེབས་དང་ཕྱི་ནང་གསང་གསུམ་གྱི་
བཟླས་པའི་རིམ་པ་བྱེད་པར་སྤྲོ་ན་སྐབས་འདིར་བྱ། དེ་ལྟར་བླ་མ་ཡི་དམ་མཁའ་
132

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
འགྲོ་དང༌། །དམ་ཅན་སྲུང་མ་ཀུན་འདུས་བདག་ཉིད་ཅན། །པདྨ་ཐོད་ཕྲེང་རྩ་བའི་
བླ་མ་གཉིས། །དབྱེར་མེད་རོ་གཅིག་རང་གི་རིག་པའི་རྩལ། །རང་སེམས་དོན་གྱི་
པདྨ་འབྱུང་གནས་ལ། །མངོན་སུམ་རང་ངོ་འཕྲོད་པའི་རྣལ་འབྱོར་གྱིས། །མཆོད་
བསྟོད་བཟླས་པ་གསལ་འདེབས་ལྷུར་བླངས་སོགས། །ཟབ་ལམ་ཉམས་སུ་བསྟར་
བའི་དགེ་ཚོགས་མཐུས། །ཀ་དག་དབྱིངས་ལས་ལྷུན་གྲུབ་རང་ཤར་ཏེ། །ཚེ་འདིར་
སྣང་བཞིའི་ལམ་བཟང་ཟད་སར་འཁྱོལ། །ཕུང་པོ་འཇའ་ལུས་ཟག་མེད་རྡོ་རྗེའི་སྐུ། །
ཀུན་བཟང་གདོད་མའི་མགོན་པོར་མངོན་འགྱུར་ཤོག །སྐལ་དམན་བརྩོན་འགྲུས་
ཞན་པས་མ་འགྲུབ་ན། །སྒྱུ་ལུས་ཁང་སྟོང་ལྟ་བུར་བོར་བའི་དུས། །རྣམ་ཤེས་རྡོ་རྗེ་
སེམས་དཔའ་གསང་ལམ་དུ། །སྐར་མདའ་འཕངས་པ་བཞིན་དུ་འཕོ་བར་ཤོག །གལ་
ཏེ་མ་འཕོས་བར་དོ་ཤར་གྱུར་ན། །སྒྲ་འོད་ཟེར་སོགས་འཇིགས་སྐྲག་འཁྲུལ་སྣང་
རྣམས། །ཞི་དང་ཁྲོ་བོའི་རོལ་པར་ཡོངས་ཤེས་ནས། །མ་པང་བུ་རྒྱུག་བཞིན་དུ་ངོ་
འཕྲོད་ཤོག །ཡུར་(༥༡བ)བ་རྐེད་ཆད་ཝ་ཡིས་ཆུ་འདྲེན་ལྟར། །ལམ་བཟང་མངོན་དུ་
གྱུར་མིན་སྲིད་འཁྱམས་ཀྱིས། །སྐྱེ་བར་ཐེག་མཆོག་བསྒྲུབ་པའི་དལ་འབྱོར་གྱི། །ལུས་
རྟེན་རྒྱུན་ཆད་མེད་པར་འཐོབ་པར་ཤོག །དེར་ཡང་མཁའ་ལ་རིགས་འཛིན་གྲལ་
མ་ཞིག །འོག་ཏུ་དཀྱིལ་འཁོར་ཐིག་ཚོན་བཀྲག་མ་ཡལ། །བར་དུ་མཁའ་འགྲོའི་ཁ་
རླངས་མ་ཉམས་པའི། །རྡོ་རྗེའི་སློབ་དཔོན་དམ་པས་རྗེས་འཛིན་ཤོག །ཡང་སྲིད་
ཀུན་ཏུ་ཚེ་རིང་ནད་མེད་ཅིང༌། །དཔལ་འབྱོར་ལོངས་སྤྱོད་མཁོ་དགུའི་འབྱོར་བ་
སོགས། །དམ་ཆོས་སྒྲུབ་པའི་མཐུན་རྐྱེན་མ་ལུས་པ། །འབད་པ་མེད་པར་ལྷུན་གྱིས་
གྲུབ་པར་ཤོག །ཡངས་པའི་འཇིག་རྟེན་ཀུན་ཏུ་རྩོད་ལྡན་གྱི། །དུས་ཀྱི་ཆད་པ་ནམ་
ཡང་མི་འབྱུང་ཞིང༌། །འགྲོ་བ་ཐམས་ཅད་ཕན་དང་བདེ་བ་ལ། །སྤྱོད་པའི་རྫོགས་
ལྡན་རྩེ་དགའ་དགོད་པར་ཤོག །ཁྱད་པར་ཁ་བས་བསྐོར་བའི་བོད་ཡུལ་འདིར། །མི་
ཕྱུགས་ནད་རིམས་འཁྲུག་རྩོད་སྐྱ་མུག་སོགས། །དཀར་མིན་འབྲས་བུའི་མིང་ཡང་
མི་གྲག་ཅིང༌། །བདེ་སྐྱིད་ལྷ་ཡི་དཔལ་ལ་འགྲན་ནུས་ཤོག །དྲི་མེད་རྒྱལ་བའི་བསྟན་
133

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
པ་རིན་ཆེན་དར། །དེ་འཛིན་དམ་པའི་ཚོགས་རྣམས་ཞབས་པད་བརྟན། །མདོ་
སྔགས་འདུས་པའི་སྡེ་རྣམས་འཕེལ་ཞིང་རྒྱས། །ཆོས་སྤྱོད་རྣམ་བཅུའི་བྱ་བ་མཐར་
ཕྱིན་ཤོག །ས་སྤྱོད་རྒྱལ་པོའི་སྐུ་ཚེ་ཆབ་སྲིད་རྒྱས། །རྒྱལ་ཁྲིམས་གསེར་གྱི་གཉའ་
ཤིང་ཕྲག་པར་ལྕི། །མཐའ་བཞིའི་ལས་སྒོ་མཐའ་དག་ངང་གིས་འདུ། །སྨོན་པའི་རེ་
བ་མ་ལུས་འགྲུབ་པར་ཤོག །སྒོ་གསུམ་འབད་པའི་ལེགས་བྱས་གངྒཱའི་རྒྱུན། །ལྷག་
བསམ་དག་པའི་ལམ་གསུམ་ལས་བབས་པ། །མར་གྱུར་ལུས་ཅན་བྱང་ཆེན་ཆུ་གཏེར་
ཀློང་། །ཆེས་ཆེར་རྒྱས་པའི་རྒྱུ་རུ་རོ་གཅིག་བསྔོ། །དེ་ལྟར་བླ་མའི་སྤྱི་མགྲིན་སྙིང་
ལྟེ་བའི། །ཨོཾ་དཀར་ཨ་དམར་ཧཱུཾ་མཐིང་ཧྲཱིཿམ་ལས། །འོད་ཟེར་དཀར་དམར་མཐིང་
དང་འཇའ་ཚོན་བྱུང་། །རང་གི་གནས་བཞི་སོ་སོར་(༥༢ན)ཐིམ་པ་ཡིས། །བུམ་གསང་
ཤེས་རབ་རིག་པའི་རྩལ་དབང་ཐོབ། །སྡིག་སྒྲིབ་ཉེས་ལྟུང་མ་ལུས་བྱང་ཞིང་དག །
བསྐྱེད་རིམ་གཏུམ་མོ་ཕོ་ཉ་རྫོགས་པ་ཆེ། །སྒོམ་པར་ལེགས་དབང་སྐུ་བཞིའི་ས་བོན་
ཐེབས། ། རྩ་བ་གསུམ་གྱི་དཀྱིལ་འཁོར་ལྷ་ཚོགས་རྣམས། །སློབ་དཔོན་ཆེན་པོ་པདྨའི་
ཐུགས་ཀར་བསྡུས། །དེ་ཡང་འོད་ཞུ་སྤྱི་གཙུག་ནས་ཐིམ་པས། །སེམས་དང་དབྱེར་
མེད་བདེ་སྟོང་ཟུང་འཇུག་གྱུར། །དྲན་པ་ཙམ་གྱིས་སྲིད་ཞིའི་གདུང་བ་ཀུན། །སེལ་
མཛད་རྩ་བརྒྱུད་བླ་མའི་བཀྲ་ཤིས་ཤོག །དངོས་གྲུབ་མ་ལུས་ཆར་ལྟར་འབེབས་
མཛད་པའི། །ཡི་དམ་དཀྱིལ་འཁོར་ལྷ་ཚོགས^། །ཡིད་སྲུབས་སྡེར་བཅས་ཐལ་བར་
རློག་མཛད་པའི། །མཁའ་འགྲོ་ཆོས་སྐྱོང་སྲུང་མའི༞། །རྩ་གསུམ་དཀྱིལ་འཁོར་འཁོར་
ལོའི་ལྷ་ཚོགས་ཀྱིས། །ཕྱོགས་དུས་ཀུན་ཏུ་ཁྱབ་པའི་བཀྲ་ཤིས་ཤོག །ཅེས་དཔལ་
ཨྱོན་སངས་རྒྱས་གཉིས་པ་དང་རང་གང་མོས་ཀྱི་བླ་མ་དབྱེར་མེད་དུ་བྱེད་པའི་རྣལ་
འབྱོར་ལ་བརྟེན་ནས་མཆོད་བསྟོད་གསོལ་འདེབས་སྨོན་ལམ་བཀྲ་ཤིས་དང་བཅས་
ཚང་བ་འདི་ལྟ་བུ་ཞིག་དགོས་ཞེས་འཕན་ཡུལ་ཡུལ་སྔ་བ་རྟ་དཔོན་རྣམ་འཇོམས་
ཀྱིས་བསྐུལ་བའི་ངོར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་གནས་བན་